Stipe Kostanić
Stipe Kostanić (Makarska, 6. 10. 1982), hrvatski performer, kazališni i televizijski glumac.

Biografija

Podrijetlo i školovanje 
Stipe Kostanić je rođen 6. 10. 1982 godine u Makarskoj. Potiče iz sportske porodice, pa se kao mali bavio sportom. Trenirao je tenis, atletiku i jedrenje, a najduže vaterpolo u kojem je nastupao za juniorsku reprezentaciju Hrvatske 1996. i 1997. godine. Godinama je radio i kao fotomodel. Nakon trećeg pokušaja upisa na Akademiju dramske umjetnosti Sveučilišta u Zagrebu, odlučio je spakirati stvari i uputiti se u Beograd. Na početku studiranja imao je samo jedno neugodno iskustvo, kada je jedan mladić poprilično negativno regirao na to što je Stipe iz Hrvatske. Diplomirao je 2007. godine na Akademiji umetnosti u Beogradu u klasi Ivana Bekjareva.

Osobni život i aktivizam 
Stipe aktivno podržava gej zajednicu i legalizaciju istopolnih brakova. Prema vlastitom priznanju angažiran je s pozicija lijevog aktivizma kako u umjetničkim projektima koje radi, tako i kao učesnik manifestacija koje se opiru nazadovanju društva u palanački mentalitet.

Kazališna karijera 
Odmah po završetku akademije započeo je karijeru kazališnog i televizijskog glumca. Stipe je do sada u karijeri ostvario nekoliko glavnih uloga u kazalištu i autorske performanse. Između ostaloga, tumačio je ulogu Raskoljnikov u adaptaciji "Zločina i kazne" francuskog dramatičara Bernarda-Marie Koltesa, Josepha u "Brani na Pacifiku" francuske spisateljice Marguerite Duras, Anđela u adaptaciji romana "Adio kauboju" Olje Savičević, Borisa Davidoviča Novskog u adaptaciji priče "Grobnica za Borisa Davidoviča" Danila Kiša. Do sada je nastupio u više predstava u Beogradu, Ljubljani, Splitu, Zagrebu i drugim gradovima bivše Jugoslavije. S različitim kazališnim predstavama također je nastupao na brojnim međunarodnim festivalima, među kojima su "Festival de Teatro de La Havana" na Kubi, "Teatar La MaMa" u New Yorku i "DasArts" u Amsterdamu.

Grobnica za Borisa Davidoviča 
"Grobnica za Borisa Davidoviča" je nastala u srpsko-hrvatsko-slovenskoj koprodukciji i partnerskoj suradnji beogradskih organizacija "Hartefakt" i "Bitefteatar", "Novog kazališta" iz Zagreba, "Mini teatra" iz Ljubljane, te festivala "Zadar snova". Predstavu je režirao Ivica Buljan. Sama predstava je pobudila veliko zanimanje u Hrvatskoj, Sloveniji i Srbiji zbog erotskih scena u kojima su glumci potpuno goli. Dramatična scena u kojoj Stipe s leđa "zaskoči" svoju partnericu, glumicu Aleksandru Janković, strgne najprije njoj pa sebi gaće, te se tako goli prepuste agresivnom "vođenju ljubavi" postala je predmet javne analize u gotovo svim medijima. Scena seksa izgleda, barem prema fotografijama objavljenim u novinama, kao da se zapravo dogodila. Redatelj Ivica Buljan je navodno izjavio da "seks u predstavi nije bio fingiran, nego stvaran". Sam Stipe je potvrdio da je scena seksa nastala spontano. "Grobnica za Borisa Davidoviča" je Stipu izbacila u prvi plan, te je ubrzo postao poznat širom bivše Jugoslavije.

Performansi 
Kao glumac-performer nastupio je u predstavi "Psi" ("Les chiens") francuskog pisca Hervea Guiberta, zatim u performansu-predstavi "After whom Ljubljana can be named" slovenskog pjesnika Tomaža Šalamuna, projektu "Svršimo s božjim sudom" hrvatske redateljice Senke Bulić i predstavi "Nije to crvena, to je krv!" u režiji Bojana Đorđeva po motivima jugoslavenske revolucionarne poezija.

One Touch 
Stipe je potkraj 2012 godine premijerno izveo performans "One Touch" kojim je propitavao percepciju sebe kao osobe, a koja je u paradoksalnom odnosu istodobno subjekt i objekt, izvođač i instrument. Publika je bila pozvana bilo kojim dijelom svog tijela jednom dodirnuti bilo koji dio tijela izvođača tj. Stipe. Stipe je u performansu bio potpuno gol. Performans je izveden u Domu omladine u Beogradu i Domu hrvatskih likovnih umjetnika u Zagrebu.

Kontroverze 
2015 godine Stipe je na svom Facebook profilu objavio fotografiju na kojoj je spolovilo prekrio Katekizmom Katoličke Crkve. Pojedini mediji u Hrvatskoj su to protumačili kao Stipin protest na pobjedu Kolinde Grabar Kitarović na izborima za predsjednicu Hrvatske. Stipe je na brojne kritike, koje su mu stigle na njegov Facebook profil, odgovorio: "Možda sam ja učio iz drugih knjiga koje su me naučile slobodi mišljenja i izražavanja, kao i hrabrosti da se ne bojim ni sebe ni drugih. Ne znam čime sam ja prijetio tuđoj slobodi, ali znam tko je meni. Primitivizam vidim u osuđivanju prava da se kaže svoje mišljenje koliko god ono moglo bit neugodno za bilo koga. A i trebalo bi znati bolje artikulirat svoje mišljenje ako se želi suprotstavit drugom. Pakao su drugi."

Filmske i TV uloge

Uloge u kazališnim predstavama i performansima

Reference

Vanjske veze 
 
 Profil na Facebooku
 Profil na Instangramu

Biografije, Makarska
Hrvatski kazališni glumci
Hrvatski filmski glumci